stanford-oval/wikipedia huggingface dataset:
איטריום
היסטוריה

היסוד נמצא על ידי יוהאן גדולין (Johan Gadolin) ב־1794 בצורת תחמוצת Y2O3 במינרל גדוליניט. איטריום מוצה על ידי פרידריך ולר (Friedrich Wöhler) ב־1828 מתרכיז של איטריה (Y2O3), איטריום כלורי (YCl3) וזרחן.
איטריום התגלה במחצבה ליד הכפר איטרבי בשוודיה, שם מצאו גם הרבה מינרלים יוצאי דופן המכילים מתכות נדירות. היסודות ארביום, טרביום ואיטרביום נקראו על שם הכפר.
צורה בטבע

איטריום נמצא כמעט בכל המינרלים של המתכות הנדירות ובמכרות אורניום, אך לעולם לא נמצא בטבע בצורתו החופשית. מקורו המסחרי הוא חול מונזיט (3% מהמסה).
איטריום מופק בצורה הבאה:
\ 2YF_{3}(s)+3Ca(s)\rightarrow 2Y(s)+3CaF_{2}(s)
אין זו השיטה היחידה להפקת איטריום ויש מספר טכניקות נוספות.
קשה להפריד איטריום ממתכות אחרות במיצוי. סלעים שהובאו במשימות אפולו בירח ונבדקו הכילו אחוז איטריום גבוה.
השפעה ביולוגית

מלחי איטריום הם חומרים מסרטנים. במצב נורמלי לא נמצא איטריום ברקמות אדם ואין לו כל תפקיד ביולוגי.
אנדריאה ז'יז'יץ'

| --- | --- |
ז'יז'יץ' במדי פנאתינאיקוס
ז'יז'יץ' במדי פנאתינאיקוס
 לידה:  14 בינואר 1980 (בן 44) ספליט שביוגוסלביה
 עמדה:  פאוור פורוורד-סנטר
 גובה:  2.07 מ'
 קבוצות כשחקן
 1998–2003   2003–2004   2004–2005   2005–2007   2007–2008   2008–2009   2009   2009–2010   2010–2011   2011   2011–2013   2014   2014   2014–2015   2015–2016:  ק.ק ספליט   ציבונה זאגרב   ברצלונה   אולימפיאקוס   פנאתינייקוס   גלאטסראיי   סרגוסה באסקט   צדביטה זאגרב   אסוול ליון-וילרבאן   צדביטה זאגרב   ציבונה זאגרב   אסטנה   מכבי תל אביב   ליברטאס פורלי   ציבונה זאגרב
 הישגים כשחקן
 הקולע המצטיין בליגה האדריאטית (2010)   הריבאונדר המצטיין בליגה האדריאטית (2003)   אליפות אירופה (2014)
אנדריאה ז'ז'יץ' (בקרואטית: Andrija Žižić; נולד ב-14 בינואר 1980) הוא כדורסלן עבר קרואטי, גובהו 2.07 מ' ושיחק בתפקיד פאוור פורוורד-סנטר.
קריירה מקצועית

ז'יז'יץ' שיחק בקבוצות ק.ק ספליט, ציבונה זאגרב, ברצלונה, אולימפיאקוס ופנאתינייקוס. הוא זכה בשתי אליפויות הליגה הקרואטית, בשנת 2003 עם ספליט וב-2004 עם ציבונה זאגרב, ובעונת 2002/2003, כשחקן ספליט, היה הריבאונדר המוביל בליגה האדריאטית (עם 8.2 ריבאונדים למשחק). הוא זכה באליפות הליגה היוונית ובגביע היווני בעונת 2007/2008 עם פנאתינייקוס. ביולי 2008 חתם לשנתיים בקבוצה הטורקית גלאטסראיי.‏
ביוני 2010 חתם באסוול ליון-וילרבאן הצרפתית. ב-28 בפברואר 2011 חתם בצדביטה זאגרב עד סוף העונה. בקיץ 2011 חזר לציבונה זאגרב. הוא שיחק בקבוצה עד דצמבר 2013. ב-3 בינואר 2014 חתם באסטנה מהליגה הקזחית.
כחודש לאחר חתימתו באסטנה, ב-12 בפברואר, חתם בקבוצת מכבי תל אביב, כסנטר שלישי ברוטציה יחד עם סופוקליס שחורציאניטיס ואלכס טיוס, וכמחליף של שון ג'יימס שנפצע. הוא חתם תמורת 18 אלף דולר בחודש לשארית העונה.
בספטמבר 2014 חתם לעונה בליברטאס פורלי מהליגה השנייה באיטליה. ב-2015 עבר לציבונה זאגרב, בה שיתף פעולה עם אחיו הצעיר, אנטה ז'יז'יץ'.
נבחרת קרואטיה

ז'יז'יץ' ייצג את קרואטיה במסגרת נבחרתה הלאומית. הוא אף זכה במדליית כסף במסגרת הנבחרת הצעירה, בשנת 1998, באליפות אירופה עד גיל 18, ובמדליית זהב בשנת 1999 באליפות אירופה עד גיל 19.
הערות שוליים

↑  ‏Galatasaray Cafe Crown lands Andrija Zizic.‏
↑  Zizic Galatasaray Cafe Crown'da (Zizic for Gala).‏
↑  ASVEL tabs veteran Andrija Zizic
↑  ‏Andrija Zizic moves to KK Cedevita‏
↑  ‏Andrija Zizic signs with BC Astana‏
↑  אריה ליבנת, המחליף של ג'יימס אנדריאה ז'יז'יץ' חתם במכבי תל אביב, באתר הארץ, 12 בפברואר 2014
אינטרפול (להקה)

| --- | --- |

 מקום הקמה:  ניו יורק 
 מוקד פעילות:  ניו יורק, ניו יורק, ארצות הברית
 תקופת הפעילות:  מ-1998
 סוגה:  רוק אלטרנטיבי אינדי רוק  פוסט פאנק
 חברת תקליטים:  Capitol Records Matador Records
 אתר רשמי
 פרופיל ב-IMDb
 חברים
 פול בנקס דניאל קסלר סאם פוגרינו
 חברים לשעבר
 גרג' דרודי קרלוס דנגלר
 
אינטרפול (באנגלית: Interpol) היא להקת רוק אלטרנטיבי אמריקנית מהעיר ניו יורק. הלהקה נוסדה בשנת 1997, וחבריה המקוריים היו פול בנקס (גיטרה, שירה), דניאל קסלר (גיטרה, קולות), קרלוס דנגלר (בס, קלידים) וגרג דרודי (תופים, כלי הקשה).
דרודי עזב את הלהקה בשנת 2000 והוחלף בסאם פוגרינו. בשנת 2010, זמן קצר לאחר סיום הקלטת האלבום הרביעי של הלהקה, עזב דנגלר לטובת פרויקטים אישיים.
אינטרפול היא אחת הלהקות שמקושרות לסצנת מוזיקת האינדי של ניו יורק, והייתה אחת מכמה להקות שצמחו מתוך תחיית הפוסט-פאנק של שנות ה-2000. מלבד המילים, אותן כותב בנקס, הלהקה מחברת את כל השירים ביחד, ואינה "להקה של איש אחד".
הלהקה מושווית פעמים רבות ללהקות פוסט-פאנק כמו ג'וי דיוויז'ן והקאמלונס.
אלבום הבכורה של הלהקה, Turn on the Bright Lights, שיצא בשנת 2002, זכה לשבחי הביקורת, מה שמיקם אותו במקום העשירי במצעד האלבומים הטובים של שנת 2002 של אן.אם.אי. האלבום השני, Antics, והאלבום השלישי, Our Love to Admire המשיכו את ההצלחה הראשונית של הלהקה, וזכו הן בהצלחה מסחרית והן באהדת המבקרים. הלהקה הוציאה את אלבומה הרביעי, Interpol בשביעי בספטמבר, 2010.
אלבומה החמישי של הלהקה, El Pintor, ייצא בספטמבר 2014
היסטוריה > 1997-2001: השנים הראשונות

אינטרפול נוסדה בידי דניאל קסלר והמתופף המקורי, גרג דרודי. קסלר סיפר שהוא ניסה במשך זמן-מה להרכיב להקה כשהוא פגש בדרודי. דרודי סיפר שבמשך זמן רב חיפש מוזיקאים לנגן איתם. קסלר פגש בדנגלר בחוג לפילוסופיה באוניברסיטת ניו יורק. לאחר מכן, קסלר נתקל בבנקס, שאותו הכיר לפני כן בצרפת, והם דברו על אפשרות של שיתוף פעולה.
לחברי הלהקה לקח זמן עד שהצליחו לבחור שם. לפני שבחרו באינטרפול, הלהקה שקלה את השמות Las Armas וThe Franch Letters.
בשנת 2000, לאחר שחרור האי.פי Fukd ID #3, עזב דרודי את הלהקה לטובת פרויקטים אישיים. קסלר צירף את סאם פוגרינו, שבאותו זמן עבד בחנות בגדי יד-שנייה וחשב לפרוש ממוזיקה, במקום דרודי.
היסטוריה > 2002-2005: Turn On the Bright Lights ו- Antics

לאחר שחרור של כמה אלבומי אי.פי בהוצאה עצמית, חתמו אינטרפול עם לייבל האינדי Matador Records, בתחילת 2002. האלבום Turn On the Bright Lights הופץ באוגוסט 2002. האלבום מכר 300,000 עד שנת 2004. ב-2003 התאחדה הלהקה להקלטות האלבום הבא, ו-Antics הופץ בספטמבר 2004. האלבום מכר 350,000 עותקים בארבעת החודשים הראשונים לאחר יציאתו, וכלל את הלהיטים הראשונים של הלהקה- Evil,‏ C'mere ו-Slow Hands.
לאחר יציאת האלבום, יצאו חברי הלהקה לסיבוב הופעות בן 18 חודשים, כשחלק מההופעות היו מופעי חימום ל-U2 ו הקיור.
היסטוריה > 2006-2008: Our Love to Admire

במרץ 2006, המתופף סאם פוגרינו אישר בריאיון לאתר האינטרנט פיצ'פורק כי הלהקה עובדת על אלבום אולפן חדש, וכמו כן את השמועה שהלהקה עוזבת Matador Records, ומחפשת לייבל חדש. בספטמבר אותה שנה, אישרה Matador Records באתר האינטרנט שלה שאינטרפול עזבה וחתמה בCapital Records.
האלבום Our Love to Admire הופץ ביוני 2007. הסינגל הראשון מתוך האלבום היה The Heinrich Maneuver והשני Mammoth. האלבום זכה בעיקר לביקורות חיוביות ומכר 154,000 עותקים בשבוע הראשון לצאתו.
היסטוריה > 2009-2013: Interpol ועזיבתו של דנגלר

במרץ 2009, אינטרפול אישרה באתר האינטרנט שלה כי חברי הלהקה עובדים על חומרים לאלבומם הרביעי. האלבום, שנקראה על שמה של הלהקה, יצא בספטמבר 2010. הסינגל הראשון מתוך האלבום, Barricade, הופץ כחודש לפני יציאת האלבום, ואחריו יצאו לאור Summer Well, Lights וTry It On. דעות המבקרים על האלבום היו חלוקות. חלק מהמבקרים ציינו כי האלבום מהווה המשך למגמת ירידה של הלהקה שהתחילה באלבום הקודם, וחלקם אמרו כי האלבום הוא תזכורת מדוע אהבו את אינטרפול מלכתחילה.
האלבום היה העבודה המשותפת האחרונה של הבסיסט קרלוס דנגלר עם אינטרפול. בתשיעי במאי 2010, נחשף באתר האינטרנט של הלהקה שדנגלר עזב אחרי הקלטת האלבום. בסיבוב ההופעות של האלבום, שנמשך עד עצם היום הזה, הוחלף דנגלר במספר נגנים אחרים.
היסטוריה > 2014: El Pintor

ב-9 בספטמבר 2014 הלהקה הוציאה את אלבומה החמישי, El Pintor. אלבום זה היה לאלבום הראשון שהוציאה הלהקה מאז עזיבתו של הבסיסט קרלוס דנגלר.
היסטוריה > 2018: Marauder

ב-24 באוגוסט 2018 הלהקה הוציאה את אלבומה השישי, Marauder.
דיסקוגרפיה > אלבומי אולפן

Turn on the Bright Lights‏ (2002)
Antics‏ (2004)
Our Love to Admire‏ (2007)
Interpol‏ (2010)
El Pintor‏ (2014)
Marauder‏ (2018)
הערות שוליים

| --- | --- |
בקרת זהויות :  BIBSYS: 5075023  BnF: cb14066280f (data)  GND: 10331473-8  ISNI: 0000 0001 1939 8045  LCCN: no2002087080  MusicBrainz: b23e8a63-8f47-4882-b55b-df2c92ef400e  NKC: ko2008435799  SUDOC: 087888394  VIAF: 160299837   WorldCat (עם VIAF): 160299837 
הלהקה בהופעה ביולי 2010
אליפות אירופה בכדורסל למדינות קטנות

| --- | --- |
 ענף:  כדורסל
 תאריך ייסוד:  1988
 ארגון מפעיל:  פיב"א אירופה
 מספר מתמודדים:  6
 יבשת:  אירופה
 שמות קודמים:  גביע הקידום   יורובאסקט דרג ג'
 זוכה:  ארמניה ארמניה (2022)
 הכי הרבה זכיות:  אנדורה אנדורה (5 זכיות)
 
אליפות אירופה בכדורסל למדינות קטנות (באנגלית: FIBA European Championship for Small Countries) היא תחרות דו-שנתית המאורגנת על ידי פיב"א אירופה. באליפות לוקחות חלק 8 הנבחרות המדורגות אחרונות ביבשת. האלפיות התקיימה לראשונה בשנת 1988 ונקראה "גביע הקידום" (Promotion Cup). בשנת 2007 שונה שמה של האליפות ליורובאסקט דרג ג'. בשנת 2011 שונה שוב שם האליפות ונקבע שמה הנוכחי.
טבלת מדליות

| דירוג | נבחרת | זהב | כסף | ארד | סך הכול |
| --- | --- | --- | --- | --- | --- |
| 1 | אנדורה אנדורה | 5 | 3 | 2 | 10 |
| 2 | אירלנד אירלנד | 2 | 1 | 1 | 4 |
| 3 | איסלנד איסלנד | 2 | 0 | 1 | 3 |
| 4 | ארמניה ארמניה | 2 | 0 | 0 | 2 |
| 4 | אוסטריה אוסטריה | 2 | 0 | 0 | 2 |
| 4 | אזרבייג'ן אזרבייג'ן | 2 | 0 | 0 | 2 |
| 7 | מלטה מלטה | 1 | 2 | 3 | 6 |
| 8 | סן מרינו סן מרינו | 1 | 1 | 3 | 5 |
| 9 | דנמרק דנמרק | 1 | 0 | 0 | 1 |
| 10 | קפריסין קפריסין | 0 | 2 | 2 | 4 |
| 11 | לוקסמבורג לוקסמבורג | 0 | 2 | 1 | 3 |
| 12 | ווילס ווילס | 0 | 2 | 0 | 2 |
| 12 | מולדובה מולדובה | 0 | 2 | 0 | 2 |
| 12 | נורווגיה נורווגיה | 0 | 2 | 0 | 2 |
| 15 | אלבניה אלבניה | 0 | 1 | 0 | 1 |
| 16 | סקוטלנד סקוטלנד | 0 | 0 | 5 | 5 |

| סך הכל | סך הכל | 18 | 18 | 18 | 54 |
אייל סיקה

| אייל סיקה |
| --- | --- |
 אייל סיקה (זכר)
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
תת־משפחה:: איילים (תת-משפחה)
סוג:: אייל
מין:: אייל סיקה
שם מדעי
 Cervus nippon ‏קונרד טמינק
תחום תפוצה


נקבות רועות
זכר עם נקבות
אייל סיקה (שם מדעי: Cervus nippon), או "אייל יפני", הוא מין אייל במשפחת האייליים שמקורו במזרח אסיה. בעבר השתרע תחום תפוצתו הטבעי מצפון וייטנאם עד המזרח הרחוק הרוסי, אולם כיום הוא על סף הכחדה למעט ביפן, שם אוכלוסייתו גדולה למדי. מקור שמו הוא במילה היפנית "שִׁיקָה" (鹿 – אייל).
תיאור

אייל הסיקה הוא הרביוור בינוני בגודלו, אשר גובה כתפיו נע בין 50 ל־95 ס"מ ומשקלו נע בין 30 ל־70 ק"ג. הזכרים גדולים באופן ניכר מהנקבות. לכל איילי הסיקה רגליים עדינות וראש קצר, רזה ובעל צורת יתד.
אייל הסיקה הוא אחד ממיני האייל הבודדים שנשארים נקודים בהגיעם לבגרות. דפוסי הנקודות משתנים מאזור גאוגרפי אחד למשנהו: לתת־מינים שבאסיה גופא נקודות גדולות ובולטות יותר, בעוד שבטייוואן וביפן הנקודות שעל פני האיילים כמעט שאינן נראות. משום כך, אוכלוסיות של איילים שהובאו מיפן לשאר חלקי העולם הן גם כן ללא נקודות כמעט. צבע הפרווה של האייל נע בין מהגוני לשחור, כאשר פרטים לבנים גם כן נצפו. בעונת החורף נעשית פרוות האייל כהה ומדובללת יותר, הנקודות בולטות פחות, ונוצרת רעמה על גב הזכרים.
לזכרים קרניים (Antler) מוצקות וזקופות עם תמיכה נוספת מסעיף המצח. בקצה הקרן בוקע חוד מפוצל לשניים אשר פונה לפנים. לעיתים קרני הסיקה מפתחות הסתעפויות כף. לנקבות זוג בליטות שחורות על מצחן. אורכן של הקרניים נע מ־28–45 ס"מ עד ל־80 ס"מ, כתלות בתת-מין. הזכרים גם מפתחים רעמה בולטת בעונת הייחום.
התנהגות

אייל הסיקה יכול להיות פעיל במהלך היום, אם כי באזורים שבהם השגרה שלו מופרעת על ידי האדם הוא הופך להיות יצור לילי. נדידה עונתית מוכרת באזורים הרריים, כמו ביפן, כאשר הגבהים שבהם הוא חי בחורף נמוכים בכ־700 מ' מאלה שבקיץ. החיים בעדר משתנים כתלות בפרט, וישנם פרטים החיים בגפם, בעוד אחרים נמצאים בקבוצות בני מינם. עדרים גדולים ניכרים בעונות הסתיו והחורף. איילי הסיקה הם מאוד קולניים, עם 10 קולות ייחודיים הנעים בין שריקות רפות לצעקות רמות. כאשר הם בסכנה הם לעיתים קרובות יציגו אחוריים מתרחבים, בדומה לאייל קנדי.
זכרי אייל הסיקה שומרים על הטריטוריה שלהם ומחזיקים הרמון של נקבות בתקופת הייחום, אשר שיאה מתחילת ספטמבר עד אוקטובר, אם כי היא יכולה להימשך אל תוך החורף. גודלן של הטריטוריות משתנה כתלות בבית הגידול ובגודלו של האייל. איילים חזקים יכולים להחזיק טריטוריה של 20 דונם. הטריטוריות מסומנות בסדרה של גומות באדמה שלתוכן מטילים הזכרים את השתן ומהן בוקע ריח מושק חזק. מאבקים בין זכרים יריבים הם לעיתים עזים וממושכים, ואף עלולים להיות קטלניים.
בנארה שביפן נודע האייל בשם אייל קד, שכן הם מרכינים את ראשם בטרם מאכילים אותם.
בית גידול

איילי סיקה מצויים ביערות הממוזגים והסובטרופיים של מזרח אסיה, בהעדיפם אזורים עם צמחייה צפופה ונמוכה, שבהם השלג לא עולה על 10–20 ס״מ. את איסוף המזון הם נוהגים לעשות בקרחות יער. אוכלוסיות איילים מיובאות מצויות באזורים שבהם בתי הגידול דומים לאלה הטבעיים, לרבות מערב אירופה ומרכזה, מזרח ארצות הברית וניו זילנד. מכיוון שאזורי המחיה של איילי הסיקה מתאימים לשימושי אדם, אוכלוסיית הסיקה משתנה ממדינה למדינה עד שבחלק מהאזורים הוא בסכנת הכחדה, אם כי מצבו של המין ברמה העולמית הוא ללא חשש. אף אחד מתת־המינים של אייל הסיקה אינו בסכנת הכחדה, למעט אייל קרמה, החי באיי קרמה.
יפן היא המדינה עם אוכלוסיית איילי הסיקה הטבעית הגדולה בעולם, ככל הנראה בשל מאמצי שימור ובשל היכחדותו של הזאב באזור זה, הטורף העיקרי של האיילים שם, בתחילת המאה ה־20. כיום אוכלוסיית הסיקה ביפן אף רבה מדי, ומסבה נזק ליערות ולאזורים חקלאיים. משום כך המגמה היא להטיל בקרה על התרבות הסיקה ולא לשמר אותם.
בעבר הייתה האוכלוסייה הגדולה ביותר של איילי סיקה בסין, אולם אלפי שנים של ציד ושל אובדן בתי גידול הביאו את האוכלוסייה בה למתחת ל־1,000 פרטים. מבין חמשת התת-מינים שבסין, אייל הסיקה המנדריני נחשב לנכחד בטבע. מצבו של אייל הסיקה המנצ'ורי אינו ברור, אם כי הסברה היא כי הוא נכחד אף הוא. התת-מינים הדרום־סיני והסצ'ואני הם היחידים שחיים גם בטבע, עם אוכלוסייה של בין 300 ל־400 פרטים. אייל הסיקה הפורמוזי נכחד בטבע למשך שני עשורים, עד אשר פרטים מגני חיות הובאו אל הפארק הלאומי קנטין וכיום מספרם מגיע ל־200. החזרה של פרטים לטבע מתקיימת גם בווייטנאם. ברוסיה אוכלוסייה יציבה וגדולה של 9,000 פרטים מהתת־מין המנצ'ורי, אשר מוגבלת לאזור של פרימורסקי קראי. ייתכן שאוכלוסייה מסוימת גם חיה בקוריאה הצפונית, אולם בשל המצב המדיני, לא ניתן לחקור זאת.
ראו גם

אייל אציל
אייל סיבירי
הערות שוליים

↑  אייל סיקה באתר הרשימה האדומה של IUCN
| איילי העולם הישן |
| --- | --- | --- |
| אייל זהוב | אייל אנאמייט • אייל חזירוני • אייל קוהל • אייל קאלאמיאן |   |
| אייל אלדי | אייל אלדי |   |
| אייל ת'ורולד | אייל ת'ורולד |   |
| אייל | אייל אדמוני • אייל קנדי • אייל מרכז-אסייתי • אייל סיקה |   |
| אייל רוסה | אייל אלפרד • אייל פיליפיני • אייל טימור • אייל סמבר |   |
| אייל רוסרבוס | אייל ברסינגה |   |
| אייל נקוד | אייל נקוד |   |
| יחמור | יחמור אירופי • יחמור פרסי |   |
| אייל דוד | אייל דוד |   |
| מונטיאק הציצית | מונטיאק הציצית |  |
| מונטיאק | מונטיאק שחור • מונטיאק פי • מונטיאק מצוי • מונטיאק סיני • מונטיאק צהוב • מונטיאק גונגשאן • מונטיאק פוהאט • מונטיאק ענק • מונטיאק רוזוולט • מונטיאק אנאמייט • מונטיאק העלה • מונטיאק סומטרי |  |
אייל סיקה, באתר ITIS (באנגלית)
אייל סיקה, באתר NCBI (באנגלית)
אייל סיקה, באתר Animal Diversity Web (באנגלית)
אייל סיקה, באתר האנציקלופדיה של החיים (באנגלית)
אייל סיקה, באתר GBIF (באנגלית)
| --- | --- |
בקרת זהויות :  NLI: 987007543762905171  GND: 4287477-4  NDL: 01202685  NKC: ph516988
אלכסנדרו הטוב

אלכסנדרו הטוב, בציור קיר במנזר ניאמץ
אלכסנדרו הטוב, היה שליט נסיכות מולדובה בשנים 1400–1432, בנו של רומן הראשון מושאט ושל אנסטסיה, נסיכה ליטאית.
אלכסנדרו, שכונה "הטוב", שלט לאחר יוגה וכנראה קיבל עזרה ממירצ'ה הזקן בתפיסת השלטון בו החזיק בעבר אביו.
במהלך שלטונו הארוך השתדל אלכסנדרו לשמור על האיזון בין שתי השכנות החזקות, פולין והונגריה. הוא הכיר בכפיפותו לכס הפולני וגם שלח עזרה צבאית לשתי מלחמות פולניות נגד המסדר הטבטוני.
אלכסנדרו הטוב קיבל מידי קיסר האימפריה הביזנטית תואר של דספוט וכתר נסיכותי. לאחר זאת ארגן אלכסנדרו הטוב את חצרו לפי דוגמת החצר האימפריאלית וקבע משרות בהתאם.
אליפות אירופה בכדורסל נשים 1952

| --- | --- |
 תאריך התחלה:  18 במאי 1952
 תאריך סיום:  25 במאי 1952
 מספר משתתפות:  12
 מארחת:  ברית המועצות ברית המועצות
 ערים מארחות:  מוסקבה
 זוכה:  ברית המועצות ברית המועצות
 מלך הסלים:  ברית המועצות ראיסה ממנטייבה  121, 24.2 למשחק
 → 19501954 ←
 
אליפות אירופה בכדורסל נשים 1952, הייתה האליפות האזורית השלישית שאורגנה על ידי פיב"א אירופה. האליפות נערכה במוסקבה, ברית המועצות בין ה-18 במאי ל-25 במאי 1952.
ברית המועצות ניצחה באליפות בפעם השנייה ברציפות.
מתכונת האליפות

בתחרות השתתפו 12 נבחרות. הם חולקו ל-3 בתים. הקבוצה המנצחת בכל בית המשיכו התמודדות על המדליות. יתר הקבוצות התמודדו על מקומות 4-6, 7-9 ו-10-12.
בית הגמר

| מקום | נבחרת | נקודות | נצ' | הפ' | קליעה | ספיגה | הפרש |
| --- | --- | --- | --- | --- | --- | --- | --- |
| 1 | ברית המועצות ברית המועצות | 4 | 2 | 0 | 123 | 70 | 53 |
| 2 | צ'כוסלובקיה צ'כוסלובקיה | 3 | 1 | 1 | 94 | 88 | 6 |
| 3 | הונגריה (1949–1957) הונגריה | 2 | 0 | 2 | 77 | 136 | 59- |
הדירוג הסופי

| --- | --- |

מיקום: נבחרת
1: ברית המועצות ברית המועצות
2: צ'כוסלובקיה צ'כוסלובקיה
3: הונגריה (1949–1957) הונגריה
4: בולגריה (1946–1967) בולגריה
5: פולין פולין
6: איטליה איטליה
7: צרפת צרפת
8: שווייץ שווייץ
9: אוסטריה אוסטריה
10: רומניה (1948-1952) רומניה
11: פינלנד פינלנד
12: גרמניה המזרחית גרמניה המזרחית
איתן רף

| --- | --- |

איתן רף, 2002
 לידה:  31 באוגוסט 1941 (בן 83) ישראל 
 מדינה:  ישראל 
 השכלה:  האוניברסיטה העברית בירושלים 
 תפקיד:  החשב הכללי 
 
איתן רף (נולד ב-31 באוגוסט 1941) הוא החשב הכללי לשעבר ויושב ראש הדירקטוריון של בנק לאומי לשעבר.
ביוגרפיה

רף סיים תואר ראשון בכלכלה ומדע המדינה באוניברסיטה העברית בירושלים בשנת 1965 ובשנת 1967 סיים תואר שני במנהל עסקים. הוא החל לעבוד במשרד האוצר בשנת 1970 כחשב עסקות מטבע חוץ. לאחר שניהל את המחלקה לעסקות מטבע חוץ, מונה בשנת 1974 ליועץ כלכלי בשגרירות ישראל בוושינגטון. בתפקידו זה עסק בבקשות הסיוע הכלכלי של ישראל מארצות הברית, בבקשת מילוות מקרן המטבע הבינלאומית ומהבנק העולמי ותיאום תוכנית חירום לאספקת דלק לישראל. באוגוסט 1979 מונה לחשב הכללי. רף מונה לתפקיד החשב הכללי בשלהי כהונתו של שמחה ארליך. הוא כיהן תחת יגאל הורוביץ ומנכ"לו יעקב נאמן ויישם את מדיניות ה"אין לי" של הורוביץ, במטרה לצמצם את הדפסת הכסף. לצורך כך הוא העמיק את הבקרה של החשב הכללי על משרדי הממשלה האחרים, תוך קביעת תקרות הוצאה חודשיות לכל משרד והקפאת הוצאות גדולות. כן לווה כספים מהבנקים כדי לצמצם את הדפסות הכסף. כחשב כללי הוא גם המשיך לעסוק בבקשות סיוע מארצות הברית. רף המשיך לכהן בתפקיד תחת יורם ארידור, אז נחשב לאיש החזק במשרד, לאחר המנכ"ל.
במאי 1983 עזב רף את תפקיד החשב הכללי והתמקד בתפקידו כיו"ר פז, שהייתה חברה ממשלתית. בתפקידו זה התנגד לרפורמה במשק הדלק שהוביל משה שחל, ובעקבות זאת לא חודשה כהונתו בחברת פז ובשנת 1987 עבר רף לעבוד עבור האחים מאיר.
בשנת 1995 החל לכהן כיו"ר מועצת המנהלים של בנק לאומי, תפקיד בו כיהן עד 2010. בדצמבר 2014 חתם בנק לאומי על הסכם כופר בסכום עתק מול רשויות המס בארצות הברית על כך שסייע לאזרחים אמריקאים להעלים מיסים. בספטמבר 2016 אושר הסדר פשרה שבו חויב איתן רף, יחד עם מנכ"לית הבנק גליה מאור וראש החטיבה הבינלאומית צבי איצקוביץ' להחזיר חלק מהבונוסים שקיבלו בסכום של 5.1 מיליון ש"ח.
לאחר מכן מונה ליועץ במורגן סטנלי ודירקטור בחברה לישראל ובאפריקה ישראל להשקעות.
רף מכהן בוועד המנהל של מרכז מציל"ה ושל אחריי!, ובדירקטוריון של קרן אלרוב מיסודו של אלפרד אקירוב.
רף הוא אביהם של הבמאי גידי רף ("חטופים") ושל הצלמת אורית רף.
הערות שוליים

↑  מינויים חדשים במשרד האוצר, מעריב, 23 בנובמבר 1970
↑  שמואל שגב, פיחות הל"י התקבל בברכה בארה"ב, מעריב, 10 בנובמבר 1974
↑  איתן רף - חשב כללי באוצר, דבר, 13 באוגוסט 1979
↑  האנשים החזקים באוצר, דבר, 31 באוגוסט 1981
↑  יוסף פריאל, הייג מבין את צרכי ישראל לסיוע - אבל ..., דבר, 27 בספטמבר 1981
↑  רה ארגון באגף החשב הכללי, מעריב, 3 במאי 1983
↑  רזי גוטרמן, אריה שר - מועמד לחשב כללי באוצר, מעריב, 21 בדצמבר 1982
↑  עודד שורר, איתן רף: לרפורמה של שחל - אין שחר, מעריב, 14 באוגוסט 1987
↑  דוד ליפקין, איתן רף לעסקי האחים מאיר, מעריב, 2 בפברואר 1986
↑  יהודה שרוני, אחרי 15 שנה, איתן רף סוגר קדנציה - ומגלה מה הוא באמת חושב, באתר nrg‏, 15 ביולי 2010
↑   מיכאל רוכוורגר, סוף לפרשת חקירות המס של לאומי בארה"ב: גליה מאור ואיתן רף יחזירו בונוסים, באתר TheMarker‏, 14 בספטמבר 2016
איי זי

| --- | --- |

 לידה:  9 במרץ 1972 (בן 52) בדפורד-סטייבסנט, ארצות הברית 
 שם לידה:  אנתוני קרוז 
 שם במה:  AZ 
 מוקד פעילות:  ארצות הברית 
 תקופת הפעילות:  מ-1992 
 סוגה:  היפ הופ של החוף המזרחי, הארדקור ראפ, mafioso rap, גנגסטא ראפ 
 שפה מועדפת:  אנגלית 
 כלי נגינה:  פסנתר 
 חברת תקליטים:  Real Talk Entertainment, וירג'ין רקורדס, Noo Trybe Records, Koch Entertainment, EMI 
 
אנתוני קרוז (באנגלית: Anthony Cruz; נולד ב-9 במרץ 1972), הידוע גם בשם הבמה איי זי (באנגלית: AZ), הוא ראפר אמריקאי מברוקלין, ניו יורק. הוא מוכר כשותף מוזיקלי של הראפר נאז וכחבר בהרכב ההיפ הופ דה פירם (באנגלית: "The Firm") יחד עם נאז, פוקסי בראון ונייצ'ר. מגזין האינטרנט "About.com" דירג את איי זי ברשימת "50 האם סי הטובים ביותר בזמננו (1987–2000)".
תחילת חייו

איי זי נולד בבדפורד-סטייבסנט, שבברוקלין לאם אפרו אמריקאית ולאב דומיניקני. הוא גדל במזרח ניו יורק, שבברוקלין יחד עם אחותו ואמו.
איי זי התחיל לכתוב ראפ כשהיה בן 12. בתחילת 1990 הוא נהיה חבר של נאז, ראפר צעיר מקווינס. נאז התחיל לעבוד על אלבומו הראשון, "Illmatic", והזמין את קרוז לעבוד איתו באולפן. איי זי הופיע ב-"Intro" ובשיר "Life's a Bitch" שבאלבום. לאחר שהאלבום יצא ב-1994, אי אם איי רקורדס הציעו לו להצטרף לחברת התקליטים.
קריירה > 1995 – 2001

ב-10 באוקטובר 1995 קרוז הוציא לאור את אלבומו הראשון "Doe or Die", תחת חברת התקליטים "אי אם איי רקורדס". האלבום כלל הופעת אורח של נאז והופק על ידי פיט רוק, באקווילד ומפיקים נוספים. האלבום זכה להצלחה מסחרית. האלבום הגיע למקום #15 במצעד בילבורד 200 ולמקום הראשון במצעד אלבומי ה-R&B/היפ-הופ.
האלבום כלל את הסינגל "Sugar Hill", שהגיע ב-1995 למעמד "זהב" על ידי איגוד תעשיית ההקלטות האמריקאי.
ב-2001 יצא לאור אלבומו השלישי תחת אי אם איי רקורקדס, שהגיע למקום ה-23 במצעד בילבורד 200. הסינגל הראשי באלבום "Problems" הגיע למקום ה-#34 במצעד שירי ה-R&B/היפ-הופ. לאחר הוצאת האלבום, קרוז עזב את חברת התקליטים.
קריירה > 2002 – היום

ב-2002 יצא אלבומו הרביעי של קרוז, "Aziatic", שכלל את הסינגל "The Essence", שבו התארח הראפר נאז. הסינגל התמודד לפרס גראמי לביצוע הראפ הטוב ביותר לצמד או הרכב. ב-2006 יצא אלבומו השישי "The Format", שכלל הופעת אורח של .M.O.P. שיר הבונוס מתוך האלבום, "Royal Salute", הוא דיס על הראפר 50 סנט.
ב-1 באפריל 2008 יצא לאור האלבום "Undeniable" תחת חברות התקליטים קוויט מאני וקוך רקורדס (באנגלית: "Koch Records"). האלבום הגיע למקום #141 במצעד בילבורד 200 ונמכרו יותר מ-25,000 עותקים בשבוע הראשון. ב-2004 קרוז התארח באלבום של הראפר גוסטפייס קילה. ב-10 בספטמבר 2021 יצא לאור האלבום התשעי של קרוז "Doe or Die II", שכלל הופעות אורח של טי פיין, ריק רוס, ליל וויין ועוד'. ב-1 לדצמבר 2023 יצא לאור האלבום העשירי של קרוז ״Truth Be Told”
דיסקוגרפיה > אלבומי אולפן

| שם האלבום | פרטי האלבום | מקום במצעדים> US | מקום במצעדים> US R&B | מקום במצעדים> USRap |
| --- | --- | --- | --- | --- |
| Doe or Die |  תאריך: 10 באוקטובר 1995  חברת תקליטים: אי אם איי רקורדס | * | 1 | 15 |
| Pieces of a Man |  תאריך: 19 במאי 1998  חברת תקליטים: Noo Trybe/Virgin | * | 5 | 22 |
| 9 Lives |  תאריך: 22 ביוני 2001  חברת תקליטים: Motown | * | 4 | 23 |
| Aziatic |  תאריך: 11 ביוני 2002  חברת תקליטים: Motown | * | 5 | 29 |
| A.W.O.L |  תאריך: 6 בספטמבר 2005  חברת תקליטים: קוויט מאני רקורדס | 10 | 17 | 73 |
| The Format |  תאריך: 7 בנובמבר 2006  חברת תקליטים: קוך רקורדס | - | 59 | - |
| Legendary |  תאריך: 2 ביוני 2009  חברת תקליטים: Real Talk Entertainment | - | - | - |
| Doe or Die II |  תאריך: 10 בספטמבר 2021  חברת תקליטים: קוויט מאני רקורדס | - | - | - |
| Truth Be Told | תאריך: 1 לדצמבר 2023 חברת תקליטים: קוויט מאני רקורדס | - | - | - |
דיסקוגרפיה > אלבומי שיתוף פעולה

| שם האלבום | פרטי האלבום | מקום במצעדים> US | מקום במצעדים> US R&B |
| --- | --- | --- | --- |
| The Firm: The Album (יחד עם דה פירם) |  תאריך: 21 באוקטובר 1997  חברת תקליטים: אפטרמת' אנטרטיינמנט, אינטרסקופ רקורדס | 1 | 1 |
הערות שוליים

↑  2003 Grammy Award Nominees Announced
| --- | --- |
בקרת זהויות :  BnF: cb13987230z (data)  GND: 134985230  ISNI: 0000 0000 5516 1144  LCCN: no98088428  MusicBrainz: 0506bf37-90d7-4654-9585-b4800dc945d5  VIAF: 14967590   WorldCat (עם VIAF): 14967590
אייל פיליפיני

| אייל פיליפיני |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
תת־משפחה:: איילים
סוג:: אייל רוסה
מין:: אייל פיליפיני
שם מדעי
 Rusa marianna ‏דמארה, 1822
תחום תפוצה


אייל פיליפיני (שם מדעי :Rusa marianna) הוא מין של אייל בינוני בסוג אייל רוסה שאנדמי לפיליפינים. הוא תואר מדעית לראשונה בשנת 1822 על ידי הזואולוג הצרפתי אנסלם גאייטאן דמארה. זהו מין האייל השלישי האנדמי למדינה, לצד אייל אלפרד ואייל קאלאמיאן. מבין השלושה, האייל הפיליפיני הוא בעל התפוצה הרחבה ביותר, ומצב שימורו שפיר יחסית לשאר הפרסתנים המצויים בפיליפינים.
אטימולוגיה ושמות

האייל הפיליפיני הוא מין בסוג אייל רוסה. שמו המדעי מתייחס למקום שבו התגלה לראשונה - איי מריאנה שבאוקיינוס השקט; המין לא היה נפוץ שם באופן טבעי והובא על ידי האדם מהפיליפינים. המין מוכר בשני שמות נוספים: סמבר פיליפיני, המתייחס לדמיון לקרובו הגדול - אייל סמבר החי בדרום ודרום-מזרח אסיה, ואייל חום פיליפיני - שנועד להבדיל בינו לבין קרובו אייל אלפרד המכונה אייל נקוד פיליפיני.